Agrapha (Iesu verba)
Vide etiam paginam discretivam: Agrapha. Agrapha (Graece: Άγραφα, "non scripta", sc. verba) nominantur verba Iesu, quae canonicis Evangeliis Novi Testamenti non inveniuntur, sed in aliis litteris ecclesiae antiquae (sicut Apocrypha vel Patres Ecclesiae). Verbum primo anno 1776 ab homine docto Germano Ioanne Gottfried Körner adhibitum ex tempore, quo opus de agraphis principale ab Alfredo Resch editum est, generaliter receptum est. Quod erant corpora verborum Iesu ante, praeter et post Evangelia canonica , non solum Corpus sermonum Domini (sigla: Q) hypotheticum, sed etiam ipsum Novum Testamentum attestat (ut puta Act. 20,35). Paulus apostolus pluries verba Iesu memorat, quae in evangeliis non inveniuntur (1 Cor 14,34-37; 1 Thess 4,15-17 et al.).